# Albert Mestres i Emilió

Albert Mestres i Emilió (Barcelona, 11 de gener de 1960) és un escriptor, poeta, traductor, assagista, dramaturg, director d'escena i editor autodidacta.

## Biografia

Fill del compositor Josep Maria Mestres Quadreny i de la ballarina contemporània Maria Teresa Emilió (que va prendre el cognom del seu marit), Mestres va escriure el seu primer poema als tretze anys i la seva primera obra de teatre, als quinze.
Mestres es va matricular en Filosofia a la universitat l'any 1980 però només va acabar el primer any. Hi va tornar tres anys després, a la Universitat Autònoma de Barcelona, però ho va tornar a deixar. Als trenta-set anys es va matricular en Humanitats a la Universitat Oberta de Catalunya (UOC), d'on es va llicenciar el 2008. A partir d'aquest any, va començar a exercir de professor a l'Institut del Teatre. Més tard, va fer un màster d'Estudis de Llengua, Literatura i Cultura Catalana a la Universitat Rovira i Virigli (URV) de Tarragona.
Ha treballat com a traductor i corrector, sobretot de catàlegs d'art, des dels vint anys. Ha col·laborat amb els grups Zootrop, La Fura dels Baus i OOFF Companyia. Actualment continua sent professor a l'Institut del Teatre de Barcelona. Des de l'any 2007 és coordinador del club de lectura de la Biblioteca Francesc Ferrer i Guàrdia de Caldes de Malavella.
Ha col·laborat en revistes d'assaig i regularment participa en simposis, col·loquis i congressos sobre literatura. És, a més, fundador de la Companyia La Patacada.
Mestres és el fundador i editor de l'editorial RE&MA 12, que està especialitzada en literatura dramàtica. També va ser el coordinador i director de Veus Paral·leles, un festival de poesia que agermanava poetes catalans amb els d'altres llengües.
A més, és traductor de diverses llengües: francès, anglès, italià i portuguès.

## Obra
### Poesia

* O res (Argentona: L'Aixernador, Argentona, 1991)
* A sac (Barcelona: Empúries, 1999)
* Tres (Barcelona: Edicions 62, 2001)
* Llum (Tarragona: Arola Editors, 2007)
* Comèdia (Barcelona: Edicions 62, 2008)
* Nous (Barcelona: Edicions 62, 2013)
* Poemes intestins ((Barcelona: Edicions 62, 2018)
* De cara (Barcelona: Rema 12, 2021)
* Elegies de Caldes (Barcelona: Edicions 62, 2023)

### Novel·la

* Ales de cera (Barcelona: Proa, 1996)
* La ela de Milet (Barcelona: Proa, 1998)
* Vides de tants (Barcelona: Proa, 2000)
* El conte de la llacuna : mites i llegendes dels indis huave (Barcelona: Empúries, 2000)
* La tercera persona (Barcelona: Angle Editorial, 2001)
* La pau perpètua (Barcelona: Empúries, Barcelona, 2006)
* Els colors dels dies (Barcelona: Angle Editorial, 2012)
* L'instant (Valls: Cossetània Edicions, 2015)
* La novel·la d'Albert Puig (Barcelona: Angle Editorial, 2016)
* Sentimental (Barcelona: Angle Editorial, 2022)

### Teatre
#### Textos teatrals

* La bufa (Barcelona: Proa, 1998)
* Dramàtic i altres peces (Barcelona: Edicions 62, 2002)
* 1714. Homenatge a Sarajevo (Tarragona: Arola Editors, 2004)
* Temps real (Barcelona: Proa, 2007) (traducció al francès: 2008; traducció a l'alemany: 2010)
* Odola (Barcelona: Re&Ma 12, 2007)
* Dos de dos (Barcelona: Proa, 2008)
* Un altre Wittgenstein o L'holocaust (Barcelona: Re&Ma 12, 2009)
* La partida o Còctel de gambes (ed. Tres i quatre, València, 2010)
* Orfeu i Eurídice (Barcelona: Re&Ma 12, 2012)
* Els anells de Saturn (2013)

#### Òperes

* La petita bufa (1995)
* 1714. Món de guerres (direcció artística) (2004)
* Orfeu i Eurídice (2011)

#### Obres dirigides

* Sata-Suite Bufa-na de Joan Brossa i Josep Maria Mestres Quadreny. Mireia Chalamanch, Albert Mestres (adaptació i direcció escènica) (2002)
* Dramàtic (2002)
* Do'm d'Enric Casasses (2003)
* Vides de tants (2003)
* Informe per a una acadèmia de Franz Kafka amb cua d'Albert Mestres (2004)
* Contes estigis o El cabaret dels morts (2004)
* A l'ombra de la fondalada, de John Millington Synge (2006)
* Temps real (2007)
* Dos de dos (2008)
* Sabates de taló alt de Manuel Molins (2008)
* L'hivern plora gebre damunt el gerani d'Agustí Bartra (2008)
* Un altre Wittgenstein, si us plau, o L'holocaust (2009)
* Zwdu (2009)
* La disputa de l'ase, d'Anselm Turmeda (2009)
* Orfeu i Eurídice (2011)
* Nix tu, Simona d'Albert Pijuan (2011)
* Peus descalços sota la lluna d'agost de Joan Cavallé (director d'escena) (2011)
* Senyor Gripau Senyora Mort, de Josep-Sebastià Pons (2012)
* Helena, de Iannis Ritsos (2013)
* Suite bufa, de Joan Brossa i Josep Maria Mestres Quadreny (2014)
* Aquil·les o l'estupor (2015)
* Farsa (autor i director) (2016)
* Amor pur (autor i director) (2020) (obra pertanyent al díptic teatral Greta & Friday)

#### Altres

* La llet del paradís (1996) (cantafaula)
* Comèdia (1998) (acció poètica)
* Opsis (2001) (espectacle)
* Salt al buit (2003) (espectacle)
* Paradís (2013) (acció poètica)
* Aquil·les o l'estupor (2015) (ballet dramàtic)

### Assaig

* Història i tragèdia: a propòsit dels catalans jueus (Catarroja: Afers, 2007)
* Breu tractat sobre la mort i la bellesa (ed. Angle, Barcelona, 2013)

### Altres

* El moble a Catalunya: L'espai domèstic del gòtic al Modernisme, de Mónica Piera i Albert Mestres (Barcelona: Angle, 1999)

### Traduccions

* Contes cruels, de Villiers de l'Isle-Adam (Barcelona: Edicions B, 1990)
* Justine o les dissorts de la virtut, de Marquès de Sade (Barcelona: La Magrana, 1994)
* Rere el vi i les roses: els epigrames llicenciosos, de Marc Valeri Marcial ((Barcelona: La Magrana, 1996)
* Les dues tietes, de Tommaso Landolfi (Barcelona: Edicions Proa, 1998)
* Errata, de George Steiner (Barcelona: Proa, 1999)
* Inés de Las Sierras, de Charles Nodier (Barcelona: Proa, 1999)
* City, d'Alessandro Barico (Barcelona: La Magrana, 2000)
* L'hora del diable i altres ficcions, de Fernando Pessoa (Barcelona: Proa, 2000)
* Gramàtiques de la creació, de George Steiner (Barcelona: Proa, 2002)
* Sobre el bosc lacti, de Dic Edwards (Tarragona: Arola, 2003)
* L'assassinat entès com una de les belles arts, de Thomas De Quincey (València: Publicacions Universitat de València, 2008)
* Berenice, de Jean Racine (Martorell: Adesiara, 2008)
* Llàstima que sigui una puta, de John Ford (Martorell: Adesiara, 2010)
* Barcelona!, de Gregoire Polet (Barcelona: Angle Editorial, 2016)
* Perquè cantin les salamandres, d'Aurélia Lassaque (Barcelona: Labreu, 2017)

### Premis

* Premi Crítica Serra d'Or de Teatre: Dramàtic i altres peces (Barcelona: Edicions 62, 2002)

## Referències

* 1 2 3 4 «Albert Mestres i Emilió». Gran Enciclopèdia Catalana. Barcelona: Grup Enciclopèdia Catalana.
* ↑ «L'home rere la ploma. Entrevista a l'Albert Mestres - Revista (Pausa.) Quadern de teatre contemporani». Revista (Pausa.) Quadern de teatre contemporani, 08-03-2017.
* 1 2 3 4 Teatre, Institut del. «Albert Mestres i Emilió». [Consulta: 28 setembre 2023].
* ↑ Teatre, Institut del. «Mestres, Albert». [Consulta: 20 març 2020].
* ↑ MAE, Redacció. «Fons Albert Mestres», 26-09-2017. [Consulta: 20 març 2020].
* 1 2 «Albert Mestres». [Consulta: 23 març 2020].
* ↑ «Albert Mestres a Visat», 14-12-2014. [Consulta: 14 desembre 2014].
* ↑ «Catalandrama. Teatre català contemporani en altres llengües», 18-12-2014. [Consulta: 18 desembre 2014].
* ↑ «Albert Mestres i Queralt Riera sondegen el futur de dos activistes climàtics a 'Greta & Friday'». [Consulta: 23 març 2020].